Բնապահպանության եւ ընդերքի տեսչական մարմնի ղեկավարի տեղակալ ԻԳՈՐ ՍԱՐԳՍՅԱՆԸ, անդրադառնալով ծառահատման դեպքերի վերջին բացահայտումներին, տեղեկացրեց, որ խնդիրը մեզանում գոյություն ունի անկախությունից ի վեր: Սակայն միայն օջախային, ոչ մեծածավալ քայլեր են ձեռնարկվել դրա դեմ պայքարելու համար: Եվ միայն անցած տարի բնապահպանության նախարարը հստակ հանձնարարական տվեց՝ ուսումնասիրել եւ հասկանալ, թե ինչ է կատարվում մեր անտառներում, պատճառները վեր հանել եւ համակարգային լուծում տալ դրան: